
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E

privind aprobarea preţului local de facturare a energiei termice furnizată populaţiei

 prin sistem centralizat, în Municipiul Focşani
           Consiliul local al Muncipiului Focşani, judeţul Vrancea, întrunit în şedinţă ordinară;

           Analizând   proiectul  de  hotărâre  iniţiat  de Primarul Municipiului Focșani, prin care se propune aprobarea preţului local de facturare a energiei termice furnizată populaţiei prin sistem centralizat, în Municipiul Focşani, raportul comun întocmit de Direcţia economică și Biroul proiecte înregistrat la nr. 3632/18.01.2017;
-          Văzând avizul favorabil al Comisiei de buget şi administraţie publică și amendamentul consilierilor locali;

· Având în vedere H.C.L. al Municipiului Focșani nr. 226/27.08.2015 pentru modificarea anexei la H.C.L. nr. 341/16.10.2010, modificată prin H.C.L. nr. 158/29.05.2014 privind realizarea pe termen mediu a unei politici tarifare referitoare la prețul de referință al energiei termice pentru populație necesară implementării proiectului ”Reabilitarea sistemului de termoficare urbană la nivelul Municipiului Focșani pentru perioada 2009-2028 în scopul conformării la legislația de mediu și creșterea eficienței energetice- etapa II” finanțat din Fondul de Coeziune în cadrul Programului Operațional Sectorial de Mediu 2007-2013, Axa Prioritară 3
· În conformitate cu prevederile Ordonanţei Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, aprobată,  cu modificările și completările ulterioare,

·       În baza  art. 36  alin  (1),  alin. (2), lit. “d”, punctul 14, precum  şi  în  temeiul art. 45  alin. (1) din
Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
            Art.1 Se aprobă preţul local de facturare a energiei termice furnizată populaţiei prin sistem centralizat, în Municipiul Focşani în sumă de 266 lei/Gcal, inclusiv TVA.
            Art.2 Diferenţa între preţul local de facturare aprobat la art 1 din prezenta hotărâre şi preţul de producere, transport, distribuţie şi furnizare energie termică aprobat de ANRE şi avizat de ANRSC se suportă din bugetul local.
            Art.3  Prevederile prezentei hotărâri se aplică începând cu facturarea consumului de energie termică livrată populaţiei aferentă lunii mai 2017. 
            Art.4  Cu data prezentei se abrogă prevederile H.C.L. nr. 18/28.01.2016.
            Art.5 Prezenta hotărâre va fi comunicată de către Serviciul administraţie publică locală, agricultură, cadastru compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Compartimentul energetic, contracte, achiziţii şi S.C. ENET S.A. Focşani .

               PREŞEDINTE DE ŞEDINŢĂ, 

                                                                                              CONTRASEMNEAZĂ:
                        Iorga Marius Eusebiu                                       SECRETARUL MUNICIPIULUI  

                                                                                                                     FOCŞANI

           Eduard Marian Corhană
Municipiul Focşani, 26 ianuarie 2017                                                      

